**NORSK FOLKEHJELP**

 PROTOKOLL FRA STYREMØTE 3/2017

**Sørmarka Konferansehotell**

**Fredag 6. oktober kl 11.00-18.00**

**Lørdag 7. oktober kl 09.00-12.00**

**Tilstede:**

Styreleder Gerd Kristiansen

1. nestleder Elin Skovly

2. nestleder Atle Høie

Region Nord: Torulf Mikkelsen
Region Vest: Jorge Alex Dahl

Region Øst: Hilde Iren Dahle

Region Sør-Vest: Kristine Notvik

Region Sør-Øst: Stine Elisabeth Antonsen

Kollektivt tilsluttede: Mimmi Kvisvik (lørdag 7. oktober, sak 9,6, 7, 8)

Fredrik Oftebro, NTL (fredag 6. oktober, sak 1, 2, 3, 4, 5, 11, 12, 13, 14 og 15)

Stein Guldbrandsen, Fagforbundet

Dag-Einar Sivertsen, Industri & Energi

Solidaritetsungdom: Philip Rynning Coker

Sentralt Sanitetsutvalg: Live Kummen

Ansatte representant: Camilla Lillevold-Øverås

Per Øivind Eriksen

Sanitetsungdom: Håkon Førre Knudsen

**Forfall:**

Kollektivt tilsluttede: Mimmi Kvisvik (fredag 6. oktober)

Region Nord: Line Hoaas

Region Sør-Vest: Kristian Pettersen

Region Midt-Norge: Poyan Renani, samt vararepresentant Elbjørg Mesloe

**Andre:**  Kjersti E.R. Jenssen, leder av kontrollkomiteen

 Trygve Nordby, Son Consult (sak 5)

**Tilstede fra administrasjonen:**

Generalsekretær Henriette Killi Westhrin (forlot møtet etter at fredsprisvinneren var kunngjort), assisterende generalsekretær Per Nergaard, økonomisjef Christian Stenseng (sak 6, 7, 8, 9, 16 og 17), regnskapssjef Torkjell Lein (sak 6, 7, 8, 9, 16 og 17), avdelingsleder Hanne Lin Prestegård (sak 6,7,8,9,16 og 17), avdelingsleder Jon Halvorsen (sak 11, 12,13, 14, 15 og 16) og Runi Putten (referent).

Møtet ble startet med at styret så direktesendingen fra NRK vedrørende tildelingen av Nobels fredspris 2017. Møtet applauderte at ICAN ble tildelt årets fredspris. Generalsekretær Henriette Killi Westhrin forlot møtet umiddelbart for å være tilgjengelig for pressen i forbindelse med denne saken.

Sakene ble behandlet i denne rekkefølgen: Fredag: Sak 1, 2, 3, 4, 11, 12, 15, 14, 13, og 5

 Lørdag: Sak 9, 6,7, 8, 16, 17,18

Sak 1 KONSTITUERING

Styreleder Gerd Kristiansen åpnet møtet. Styreleder gjennomgikk forfall til styremøtet og hvem som møter som vararepresentanter. Videre ble det foretatt en presentasjonsrunde. Sakslisten ble gjennomgått. Det var ingen som hadde noen saker under eventuelt. Videre gjennomgikk styreleder kjøreplanen for møtet.

**Ord til saken:**

Jorge Dahl

**Vedtak:**

Sakslisten ble godkjent.

Sak 2 PROTOKOLLER

Følgende protokoller ble fremlagt:

Protokoll fra styremøte 2 2017

Protokoll fra kontrollkomitemøte 3 2017

**Ord i saken:**

Torulf Mikkelsen, Live Kummen

**Vedtak:**
Protokoll fra styremøte 2 2017 godkjennes med følgende endring: Line Hoaas representerte region Nord og ikke Torulf Mikkelsen. Protokoll fra kontrollkomitemøte 3 2017 ble tatt til orientering. Tidligere styrevedtak om at protokoller fra AU-møter skal sendes til styret og kontrollkomiteen følges opp av administrasjonen.

## Sak 3 ORIENTERING FRA ADMINISTRASJONEN OG AU

Assisterende Generalsekretær orienterte:

* Nedleggelse av Huseby-parken har medført en debatt for hvordan vi skal operere dette området i fremtiden. Situasjonen med mottak er krevende og alvorlig. Vi har to mottak igjen.
* Siden mars i år har vi stått i en krevende sak fordi US Aid har startet en granskning av Norsk Folkehjelp sitt arbeid i Palestina og Iran. 16. oktober skal vår advokat, Niels Kjær, møte amerikanerne i New York. Vi har flere avtaler med US Aid. Vi vet ikke konkret hva vi etterforskes- eller anklaget for. Styret ønsker en fortløpende orientering i denne saken.
* Vi har sendt vårt første team til Kabul for å starte vårt arbeid på mineryddersiden i Afghanistan.
* Vi har også en gruppe inne i Jemen for å vurdere om vi skal bidra på eksplosivrydding der.
* Vi har på plass en ny landdirektør i Sør Sudan. Dette bidrar til mindre risiko og høyere kvalitet enn tidligere.
* Det jobbes for å finne en ny betegnelse på de to internasjonale avdelingene vi har i organisasjonen.
* Orientering om sak vedrørende økonomisk mislighold.
* Gerd Kristiansen har brukt den første tiden som leder i Norsk Folkehjelp til å bli kjent med organisasjonen. Og hun får stadig flere invitasjoner som AU deler på å imøtekomme.

**Ord i saken:**

Atle Høie, Gerd Kristiansen, Dag- Einar Sivertsen

**Vedtak:**

Styret tar saken til orientering.

Sak 4 STYRETS ARBEIDSPLAN & LANDSMØTEPLAN

Assisterende Generalsekretær, Per Nergaard og Organisasjonssjef, Jon Halvorsen orienterte om saken. Styret diskuterte saken. Det påpekes at det er viktig at alle sakene som ble oversendt til styret ved forrige Landsmøte også kommer opp til behandling i styret. Eksempler som ble trukket frem var sakene vedrørende «fellesvirksomhetsstyring og IKT system», og «ny organisering av hovedkontoret og oppfølging av medlemsorganisasjonen». Begge saker er oppfølging av landsmøtesaker. Den første er et resultat av en landsmøtesak, men gjenfinnes ikke ordrett i landsmøte dokumentene.

**Ord i saken:**

Stine Elisabeth Antonsen, Per Nergaard, Live Kummen, Per Øyvind Eriksen, Jon Halvorsen, Elin Skovly, Atle Høie, Per Nergaard

**Vedtak:**

Styret vedtar styrets arbeidsplan og landsmøtekalenderen med følgende tillegg og endringer:

* Styremøte 2-2019 må være et to dagers møte fordi det er her innstillingene til Landsmøtet blir gjort.
* Styret må få en helhetlig oversikt over Landsmøtesaker som skulle ha vært eller skal behandles av styret. Oversikten legges frem på styremøte 4-2017.

**STRATEGIER & HANDLINGSPLANER**

## Sak 5 STYRETS ROLLE OG STRATEGIPROSESS

Gerd Kristiansen og Trygve Nordby ledet en diskusjon om styrets rolle og strategiprosessen i organisasjonen.

Trygve Nordby ga en tydelig presentasjon om styrets rolle og strategiprosess.

**Ord i saken:**

Atle Høie, Per Nergaard, Live Kummen, Hilde Iren Dahle

**Vedtak:**

Styret tar diskusjonen til orientering ogvedtar det foreslåtte strategi- og planhierarkiet for Norsk Folkehjelp med følgende endringer:

* Setningen «alle vedtatte fagstrategier skal ligge til etter Landsmøtet» omformuleres til: «alle vedtatte fagstrategier skal være gjeldende til etter Landsmøtet»
* Årlig budsjett- og handlingsplan vedtas av styret – Under prosess settes følgende inn: «Forslag til» overordnede føringer fra GS.
* Fag-, tema-,avdelingsstrategi – Under prosess settes følgende inn: «De sentrale utvalgene skal være rådgivende»

**ØKONOMISAKER**

## Sak 6 STATUS ØKONOMI

Christian Stenseng orienterte om saken. Foreløpig resultat er på 15,8 MNOK. Årsaken til dette er i hovedsak reduserte administrasjonskostnader og at marked produserer bedre. Det forventes et positivt resultat over budsjett for regnskapsåret 2017, men det er for tidlig å antyde noe tall.

**Ord i saken:**

Gerd Kristiansen, Atle Høie, Per Øyvind Eriksen, Henriette Killi Westhrin,

**Vedtak:**

Styret tar saken til orientering.

## Sak 07 FØRINGER FOR NESTE ÅRS PLANER OG BUDSJETT

Henriette Killi Westhrin orienterte om saken.

Lagt opp til en null vekst på humanitær nedrustning og en reduksjon på det totale budsjettet på utland. Det budsjetteres med at vi viderefører driften for de to eksisterende mottakene, men at styret til høsten skal vurderer videre drift – totalt et underskudd på 3,5 MNOK på mottak for 2018. Ellers vil budsjettet være basert på dagens drift.

* Styret ønsker å få saken om mottaksdrift tilbake til våren (styremøte 2-2018), slik at de kan bli involvert på et så tidlig tidspunkt som mulig.
* Det ble stilt spørsmål om bruken av tippemidlene. Beslutning om dette fattes når «forskrift om fordeling av Norsk Tippings overskudd til samfunnsnyttige og humanitære organisasjoner» er vedtatt.
* Styret ønsker å se prioriteringer på ungdom i budsjettet.
* I 2018 vil styret komme tidligere inn i budsjettprosessen.

**Ord i saken:**

Gerd Kristiansen, Atle Høie, Mimmi Kvisvik, Henriette Killi Westhrin, Jorge Dahl, Elin Skovly, Live Kummen, Christian Stenseng, Camilla Lillevold-Øverås,

**Vedtak:**

Styret tar saken til orientering.

## Sak 08 PLAN FOR NESTE ÅRS INTERNREVISJONSARBEID

Christian Stenseng orienterte om saken.

Foreslår en endring av instruksen for internrevisor for å få en enda bedre effekt av internrevisjonen. Formålet til internrevisjonens formål er å fremme og beskytte organisasjonens verdier gjennom å gi risikobaserte og objektive bekreftelser, råd og innsikt. Har til hensikt å tilføre merverdi og forbedre organisasjonens drift. Foreslått endring: Internrevisor rapporterer administrativt til økonomisjefen.

I dokumentet endres tittel til økonomisjef. Setningen i punkt 5.2 opprettholdes. Besifringen i dokumentets punkt 6 endres slik at de blir korrekte

**Ord i saken:**

Jorge Dahl, Christian Stenseng, Mimmi Kvisvik, Atle Høie, Camilla Lillevold-Øverås

**Vedtak:**

Styret tar saken til orientering med de foreslåtte endringene i punkt 5.2.

**ORGANISASJONSSAKER**

## Sak 09 OPPDATERING FULLMAKTER OG SIGNATURRETTIGHETER

Henriette Westhrin orienterte om saken. Den/de som signerer på vegne av Norsk Folkehjelp har alle fullmakter, mens de som er gitt prokura har fullmakter knyttet til den daglige driften. Generalsekretær og styreleder har fullmakt til, i fellesskap, å signere på vegne av Norsk Folkehjelp. Det er også hensiktsmessig at 1. og 2. nestleder har fullmakt til å signere dersom styreleder, og eller 1. nestleder er indisponert.

Det har vært nødvendig å oppdatere fullmakter og signaturrettigheter i forbindelse med tiltredelsen av ny økonomisjef. På AU-møte 6:2017 godkjente AU prokura-rettigheter for ny økonomisjef Christian Stenseng fram til styremøte 3:2017.

**Ord i saken:**

**Vedtak:**

Styret godkjenner at følgende har fullmakter og signaturrettigheter.

**Daglig leder/generalsekretær:** Henriette Killi Westhrin

 **Signaturrett:**

Gerd Kristiansen

Elin Skovly

Atle Høie

 Henriette Killi Westhrin

 Per Nergaard

Signeres av to personer i fellesskap.

**Prokura:**

 Gerd Kristiansen

Henriette Killi Westhrin

Per Nergaard

 Christian Stenseng

Signeres av to personer i fellesskap.

## Sak 10 FURUMO/LØREN - TILDELING AV MIDLER

Saken er ikke ferdigbehandlet i fondsstyret og ble derfor utsatt til styremøte i desember.

**Ord i saken:**

**Vedtak:**

**S**aken utsettes til styremøte i desember.

## Sak 11 NIVÅ PÅ REGIONSKONTOR

Jon Halvorsen orienterte om saken. Norsk Folkehjelp har 6 regionskontor med 9 ansatte. Det er per nå ingen planer om endring i antall ansatte eller kontorsteder når det gjelder regionskontor i Norsk Folkehjelp.

**Ord i saken:**

**Vedtak:**

Styret tar saken til orientering.

## Sak 12 EVALUERING AV LANDSMØTET

Jon Halvorsen orienterte om saken.

Styret diskuterte saken og kom med følgende kommentarer til forbedring:

* Dokumentet må ha tydeligere tekst og språkvaskes.
* Det vises til at avsnittet om: at saniteten hadde laget et eget dokument til forrige landsmøtet. Styret har tidligere vedtatt at dette skal fjernes fra dokumentet.
* Det er ikke å anbefale at delegater til Landsmøtet skal ha med seg kontanter for oppgjør av reisefordeling. Det er et ønske om at det blir lagt til rette for kort eller vipps for innbetaling av reisefordeling.
* Det bes om at administrasjonen ser på elektronisk gjennomføring av Landsmøtet.
* Det anbefales fra kontrollkomiteen at det skrives referat fra Landsmøtet. Enten under møtet eller at det gjøres i etterkant av møtet fra lydopptak.

**Ord i saken:**

Atle Høie, Live Kummen, Stine Elisabeth Antonsen, Kjersti E.R. Jenssen, Gerd Kristiansen

**Vedtak:**

Styret ber administrasjonen og de ulike landsmøteforberedende komiteene å ta utgangspunkt i denne rapporten med de tilbakemeldinger som kom frem under møtet, slik at anbefalingene følges opp i forbindelse med landsmøtet i 2019.

Et revidert dokument legges frem på styremøte 4-2017.

## Sak 13 STATUS LOKALLAG BASERT PÅ ÅRSRAPPORTENE

Jon Halvorsen orienterte om saken.

Vi har stabilt medlemstall, men bør forvente å se vekst i medlemstallet. I det videre arbeidet bør det ses på landsmøtevedtaket om å styrke ungdom. Lagene og regionene har solid økonomi. Det etableres flere lag.

Fremover må vi ha økt synlighet. Vi skal være en landsdekkende organisasjon Vi må anerkjenne de som gjør det godt. Det er viktig å bedre organisasjonskunnskapen. Vi må være på tilbudssiden og ta i bruk nye støtteverktøy

Styret diskuterte saken under møtet

**Ord i saken:**

Elin Skovly, Philip Rynning Coker, Per Øyvind Eriksen, Jorge Dahl, Stine Elisabeth Antonsen, Jon Halvorsen, Live Kummen, Atle Høie

**Vedtak:**

Styret tar saken til orientering.

## Sak 14 LANDSMØTE - DISKUSJON INNHOLD OG HOVEDTEMA

Jon Halvorsen orienterte om saken. Styret diskuterte saken under møtet.

**Ord i saken:**

Gerd Kristiansen, Jorge Dahl, Atle Høie, Live Kummen, Gerd Kristiansen, Stine Elisabeth Antonsen, Dag-Einar Sivertsen, Fredrik Oftebro, Elin Skovly, Torulf Mikkelsen, Philip Rynning Coker, Per Øyvind Eriksen

**Vedtak:**

1. Styret orienterer lederkonferansen om hvordan styret har tenkt prosessen.
2. Administrasjonen skal utarbeide et eget debattopplegg som tar for seg Norsk Folkehjelp sine muligheter og utfordringer frem mot 2030. Endelig vedtak i styremøte 4 2017 om debattopplegget skal sendes ut i organisasjonen.
3. Administrasjonen utarbeider forslag til mandat for og sammensetning av organisasjonkomite og prinsipprogramkomite til møte 4 2017 i samråd med AU. Organisasjonskomiteen blir også vedtektskomite.

## Sak 15 LANDSMØTE - VEDTA TID OG STED

Gerd Kristiansen orienterte om saken.

**Ord i saken:**

**Vedtak:**

1. Landsmøtet gjennomføres 23.-25.8.2019
2. Møtet finner sentralt på Østlandet
3. Administrasjonen innhenter tilbud og velger endelig hotell for gjennomføring av møtet

## Sak 16 VERVING AV MEDLEMMER OG FASTE GIVERE

Henriette Killi Westhrin, Hanne Lin Prestegård og Per Øivind Eriksen presenterte saken, samt at Runi Putten ga en kort orientering over vervekampanjen i Region Øst.

Medlemspleie og aktivitet bidrar til at medlemmer blir i en organisasjon. Brosjyremateriellet er modent for revisjon – en bør se på det fagforeningene har gjort «Web to print løsning». For å lykkes med å verve kollektive medlemmer må vi ha bedre drahjelp fra innsiden. Du er medlem i Norsk Folkehjelp og ikke i et av fagområdene.

**Ord i saken:**

Gerd Kristiansen, Jorge Dahl, Mimmi Kvisvik, Elin Skovly, Stine Elisabeth Antonsen, Philip Rynning Coker, Live Kummen, Jon Halvorsen, Per Øyvind Eriksen

**Vedtak:**

Styret tar redegjørelsen til etterretning og punktene videreføres slik det er redegjort for. Administrasjonen tar med seg de innspill som har kommet fra styret.

**Sak 17 REFERATER**
Gerd Kristiansen la fram saken. Følgende referater ble lagt fram for styret:

Referat SSU-møte 3-2017

Referat SUS-møte 3-2017

Referat fra ungdomsstyret 31.mars-2.april 2017

**Ord i saken:**

Live Kummen

**Vedtak:**

Referat SSU-møte 3-2017 var sendt styret i feil versjon og tas opp igjen på styremøte 4-2017. Styret tar referatene fra SUS møte 3-2017 og ungdomsstyret 31.mars-2.april til orientering.

**Sak 18 EVENTUELT**

Årshjulet Norsk Folkehjelp 2018 ble delt ut og tas til foreløpig orientering.

Oslo, 7. oktober 2017

Elin Skovly Atle Høie

1.nestleder 2.nestleder